# Na osnovu odredbi važeće Uredbe sa zakonskom snagom o ustanovama (sl. list RBIH broj 6/92), odredbe člana 23 a u vezi sa odredbama člana 24, 25, 26, 27 i 28 Pravila Javne ustanove Centar za rehabilitaciju ovisnika o psihoaktivnim supstancama i odluke Upravnog odbora JU CROPS broj 01-03-182/22 od 05.5.2022. godine, Javna ustanova Centar za rehabilitaciju ovisnika o psihoaktivnim supstancama raspisuje:

**KONKURS**

**za izbor i imenovanje direktora Javne ustanova Centar za rehabilitaciju ovisnika o psihoaktivnim supstancama**

Objavljuje se konkurs za izbor i imenovanje direktora Javne ustanove Centar za rehabilitaciju ovisnika o psihoaktivnim supstancama (u daljem tekst JU CROPS) na mandatni period od 4 godine.

I USLOVI ZA VRŠENJE POSLOVA

* Za direktora JU CROPS može biti imenovan kandidat koji ispunjava sljedeće uvjete:
  1. da je državljanin Bosne i Hercegovine,
  2. da je stariji od 18 godina,
  3. da je zdravstveno sposoban da obavlja poslove utvrđene za to radno mjesto,
  4. da u posljednje tri godine, do dana objavljivanja konkursa, nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini,
  5. da mu nije izrečena zaštitna mjera zabrane vršenja poziva, djelatnosti ili dužnosti,
  6. da nije obuhvaćen odredbom člana IX.1. Ustava Bosne i Hercegovine,
  7. da ima visoku stručnu spremu,
  8. da ima najmanje tri godine radnog iskustva na rukovodećim poslovima,
  9. da posjeduje organizatorske sposobnosti.

II PRIJAVLJIVANJE NA KONKURS

* Zainteresirani kandidati će uz prijavu na konkurs dostaviti i sljedeću dokumentaciju:

1. Biografiju;
2. Diplomu o stečenoj stručnoj spremi;
3. Izvod iz matične knjige rođenih;
4. Uvjerenje o državljanstvu;
5. Potpisana i ovjerena izjava kandidata da u posljednje tri godine, do dana objavljivanja konkursa, nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini,
6. Potpisana i ovjerena izjava kandidata da nije obuhvaćen odredbom člana IX.1. Ustava Bosne i Hercegovine,
7. Potpisana i ovjerena izjava kandidata da mu nije izrečena zaštitna mjera zabrane vršenja poziva, djelatnosti ili dužnosti,
8. Dokaz o radnom iskustvu na rukovodećim poslovima,

III KONKURSNA PROCEDURA

* Prijave na konkurs, sa dokazima o ispunjavanju uslova, dostaviti u zatvorenoj koverti putem pošte preporučeno, ili lično na protokol JU CROPS, sa naznakom:

„Komisiji za provođenje Javnog konkursa za izbor i imenovanje direktora Javne ustanove Centar za rehabilitaciju ovisnika o psihoaktvinim supstancama – ne otvarati – ul. Smoluća bb, 75300 Lukavac“.

* Javni konkurs ostaje otvoren 8 dana od dana objavljivanja u dnevnim novinama.
* Nepotpune i neblagovremene prijave neće se uzeti u razmatranje.
* Prije imenovanja kandidata tražit će se saglasnost osnivača JU CROPS, Islamske zajednice u Bosni i Hercegovini i Vlade Tuzlanskog kantona.